Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 616/11/4403	Nitra, 4.6.2013
EEČ : 2-32-120-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 17.2.2012, spisová značka 1 Pv 616/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Ako obchodná zástupkyňa v spoločnosti XXXXX, s.r.o. XXXXX, pobočka Nitra, si od presne nezisteného dňa v mesiaci máj 2011 do 30.08.2011 prisvojila finančnú hotovosť vo výške 2.781,19 € od 22 klientov tejto spoločnosti tým, že tieto peniaze v zmysle práv a povinností spoločnosti uvedených v článku 2 Zmluvy o obchodnom zastúpení XXXXX, s.r.o. neodviedla na účet poškodenej spoločnosti, tak ako mala, čím spoločnosti XXXXX, s.r.o. XXXXX spôsobila škodu vo výške 2.781,19 €, 

Uznesením prokurátora Okresnej prokuratúry Nitra zo dňa 17.2.2012, spisová značka 1 Pv 616/11/4403, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Nitra sp. zn. 1 Pv 616/2011 bolo dňa 02.03.2012 podmienečne zastavené trestné stíhanie proti obvinenej XXXXX pre prečin sprenevery podľa § 213 odsek 1, odsek 2 písmeno a) Trestného zákona.   
            	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.	           
 	Vzhľadom k uplynutiu skúšobnej doby u obvinenej som skúmala, či splnila podmienky pre postup podľa § 217 odsek 1 Trestného poriadku a vykonaným šetrením som zistila, že obvinená XXXXX nebola v skúšobnej dobe podmienečného zastavenia trestného stíhania súdne trestaná. Podľa správy z Obvodného úradu Nitra nebola riešená pre priestupok.
	V zmysle § 216 odsek 3 Trestného poriadku bolo obvinenej uložené obmedzenie, aby uhradila poškodenej spoločnosti XXXXX, s.r.o. XXXXX zostatok neuhradenej spôsobenej škody vo výške 581,19 €. Podľa správy zo spoločnosti XXXXX, s.r.o. obvinená XXXXX uhradila spôsobenú škodu v plnom rozsahu. 
	Vyhodnotiac vyššie uvedené skutočnosti dospela som k záveru, že u obvinenej XXXXX sú splnené podmienky pre postup podľa § 217 odsek 1 Trestného poriadku a preto som rozhodla tak, ako je uvedené vo výrokovej časti tohto uznesenia.   

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Tonková
prokurátorka